ЂУЛИЋИ УВЕОЦИ XV
У гроб, у гроб спуштају је. 
Живот мој, и моје све. 
Страшан је тај црни амбиз, — 
Само у гроб у гроб не! 

Па зар ја да први бацим 
Шаку земље на њен лес! 
Рука ми се натраг трза, — 
Тај обичај кује бес. 

Ох, што нисмо сада онде, 
Где је „дивљи“ обичај; 
Место гроба кроз ломачу 
Јурне пламен, сине сјај, 

Ја бих смело потпалио 
Тај жртвеник, одар њен, 
Да трулежу, да гњилежу 
Отмен плен. 

 Јован Јовановић Змај: Одабрана дела, књига 1, страна 279 , Матица српска, Нови Сад.